Pasienio apsaugos korpuso Trakų batalionas
Pasienio apsaugos korpuso Trakų batalionas, PAK Trakų batalionas, PAK 22-asis batalionas „Trakai“ (lenk. Batalion KOP „Troki“) – 1923–1939 m. šiaurės rytų Lenkijoje, Vilniaus vaivadijoje Trakų apylinkėse veikęs pasienio apsaugos korpuso batalionas. Priklausė Vilniaus pasienio apsaugos pulkui ir įėjo į Vilniaus pasienio apsaugos brigados sudėtį. Batalioną sudarė 2 kuopos ir 12 sargybos būdelių. Rūdiškių kuopa: Vaikštenių, Markūnų, Skobyle, Totoriškių ir Radyščiaus sargybos būdelės. Rykantų kuopa: Padumblės, Panevėžės, Kudrionių, Miciūnų, Juozapiškių, Joteliūnų, Zawiasy sargybos būdelės. Demarkacinę liniją su Lietuva taip pat saugojo Pasienio apsaugos korpuso Seinų batalionas, Nemenčinės batalionas, Švenčionėlių batalionas ir Varėnos batalionas. Prasidėjus Vokietijos-Lenkijos karui mobilizuotas batalionas tapo 33-ios rezervo pėstininkų divizijos 133-iojo pulko 3-iuoju batalionu .